wannaphong/clean_thaiwikipedia huggingface dataset:
# นัมบ์ (เพลงลิงคินพาร์ก)
"นัมบ์"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากอัลบั้มเมทีโอรา และเป็นเพลงลำดับที่สิบสาม หรือเป็นเพลงสุดท้ายในอัลบั้ม เป็นเพลงหนึ่งของลิงคินพาร์กที่เป็นที่รู้จัก และติดอันดับหนึ่งในบิลบอร์ดเพลงอัลเทอร์เนทีฟภายใน 12 สัปดาห์Joel Whitburn (2004). The Billboard Book of Top 40 Hits, 8th Edition (Billboard Publications), page 372. โดยติดอันดับหนึ่งของชาร์ตในปี พ.ศ. 2546 ในเวลา 6 สัปดาห์ และอีก 6 สัปดาห์ในปี พ.ศ. 2547 และติดอันดับที่ 11 ในบิลบอร์ดฮอต 100

เพลงได้นำไปดัดแปลงเป็นผลงานเพลง "นัมบ์/อานคอร์" ซึ่งเป็นการทำผลงานร่วมกันระหว่างลิงคินพาร์กกับนักร้องแร็ป เจย์-ซี โดยผลงานเพลงที่เป็นที่นิยมของศิลปินทั้งสอง นำมารวมกันในอัลบั้ม คอลลิชันคอร์ส (Collision Course) และได้รับรางวัลแกรมมี ในรางวัลแร็ป/ร้องยอดเยี่ยม "นัมบ์" ถูกจัดอันดับให้อยู่ในอันดับที่ 95 ในท็อป 100 แทร็กในรอบทศวรรษของเว็บไซต์บริการเพลงออนไลน์แรปโซดี (Rhapsody)

 มิวสิกวิดีโอ 
มิวสิกวิดีโอกำกับโดย โจ ฮาห์น ถ่ายทำที่กรุงปราก สาธารณรัฐเช็ก ฉากโรงเรียน ห้องเรียน ทางเดิน และสนามด้านนอก ตั้งอยู่ที่โรงเรียนมัธยมโยฮันเนสเคปเลอร์ ที่กรุงปราก ฉากสะพานถ่ายที่สะพานชาร์ลส (Charles Bridge) ซึ่งเป็นสถานที่ที่มีชื่อเสียงของกรุงปราก แต่เนื่องจากนักร้องนำ เชสเตอร์ เบนนิงตัน กำลังป่วยจากอาการปวดท้องและปวดหลังอย่างรุนแรง จึงเลื่อนการถ่ายทำ ในฉากโบสถ์ที่คล้ายกันในลอสแอนเจลิส

มิวสิกวิดีโอมีเนื้อหาเกี่ยวกับปัญหาในครอบครัว และปัญหาสังคมที่ต้องเผชิญในชีวิตของนักศึกษาสาว ผู้ถูกทอดทิ้งจากสังคม (แสดงโดย Briana Evigan) เธอใช้เวลาส่วนใหญ่ในการวาดภาพ แสดงให้เห็นว่าเธออาจมีความฝันที่จะเป็นจิตรกร ในชั้นเรียนเธอโดนอาจารย์ว่าเพราะเธอวาดภาพขณะที่อาจารย์กำลังสอน ทุกคนในห้องจึงหัวเราะเยาะและล้อเธอ ทำให้เธอเป็นที่เยาะเย้ยของคนส่วนมากในโรงเรียน from Linkin Park's Youtube Channel

 รายชื่อเพลง 
เพลงทั้งหมดแต่งโดยลิงคินพาร์ก

 เพลงในสื่ออื่น 
นำมาใช้เป็นเพลงเปิดตัวเข้าชกของนักมวยยูเอฟซีชาวอังกฤษ พอล เคลลี (Paul Kelly)
นิกกี มินาจ (Nicki Minaj) นำเพลงไปรีมิกซ์เพื่อเปิดตัวมิกซ์เทป 'Encore '07'

 อันดับชาร์ต 

 ชาร์ตประจำสัปดาห์ 
ชาร์ต (2003–2004)อันดับสูงสุดAustralian ARIA Singles Chart10Belgian Singles Chart48Dutch Top 402France Singles Chart19German Singles Chart19Greek Singles Chart1Italian Singles Chart47Ireland Singles Chart16New Zealand RIANZ Singles Chart13Portugal Top 205Sweden Singles Chart23Swiss Singles Chart15UK Singles ChartUK Singles Chart info(Link redirected to OCC website) Chartarchive.com. Retrieved 21 July 2012.14US Billboard Hot 10011US Billboard Mainstream Top 405US Billboard Adult Top 4031US Billboard Modern Rock Tracks1US Billboard Mainstream Rock Tracks1

 ชาร์ตสิ้นปี 
ชาร์ต (2004)อันดับUS Billboard Hot 10033
# เว่ย์ ชิวเยฺว่
เว่ย์ ชิวเยฺว่  เกิดวันที่ 26 กันยายน ค.ศ. 1988 ที่เทียนจิน เธอเป็นนักกีฬาวอลเลย์บอลหญิงชาวจีน รวมถึงเป็นกัปตันวอลเลย์บอลหญิงทีมชาติจีนระหว่างปี ค.ศ. 2008 ถึง 2012

 ผลงานในระดับอาชีพ 
เว่ย์ ชิวเยฺว่ เป็นส่วนหนึ่งของการพาทีมคว้ารางวัลเหรียญทองแดงในการแข่งขันโอลิมปิกฤดูร้อน 2008 ที่กรุงปักกิ่ง รวมถึงพาทีมคว้ารางวัลเหรียญเงินในการแข่งขันวอลเลย์บอลเวิลด์กรังด์ปรีซ์ 2007

เธอชนะการแข่งขันมอนเทร็กซ์วอลเลย์มาสเตอร์ 2010 ร่วมกับทีมชาติของเธอ และได้รับรางวัล "มือเซตยอดเยี่ยม"

เว่ย์ ชิวเยฺว่ ได้รับการจารึกชื่อเป็นมือเซตยอดเยี่ยมในการแข่งขันวอลเลย์บอลหญิงชิงแชมป์โลก 2010

ภายหลังจากเธอประสบกับความผิดหวังเมื่อครั้งที่ทีมได้อันดับ 5 ในการแข่งขันวอลเลย์บอลหญิงในโอลิมปิกฤดูร้อน 2012 ในปี ค.ศ. 2013 เธอได้ออกไปจากทีมชาติเป็นระยะเวลาหนึ่งปีเพื่อรักษาหัวเข่าของเธอ ส่งผลให้เธอพลาดในการทำหน้าที่ร่วมกับทีมชาติหนึ่งสมัย และแล้ว เธอก็ได้เซ็นสัญญาร่วมทีมกับสโมสรอิกติซาดชิ บากู ในฤดูกาล 2013-2014 พร้อมด้วยอดีตเพื่อนร่วมทีมของเธอ ซึ่งได้แก่ หม่า ยฺวิ่นเหวิน และ จาง เหล่ย์ ซึ่งเป็นครั้งแรกของเธอที่ได้เข้าทำหน้าที่ร่วมกับสโมสรอื่นแทนสโมสรเทียนจิน

 สังกัดสโมสร 
  เทียนจิน บริดจสโตน (ค.ศ. 2003–2013)
  อิกติซาดชิ บากู (ค.ศ. 2013–2014)
  เทียนจิน โบไฮแบงค์ (ค.ศ. 2014–2017)

 รางวัลส่วนบุคคล 
 "มือเซตยอดเยี่ยม" มอนเทร็กซ์วอลเลย์มาสเตอร์ 2007
 "มือเซตยอดเยี่ยม" วอลเลย์บอลเวิลด์กรังด์ปรีซ์ 2007
 "ผู้เล่นทรงคุณค่า" วอลเลย์บอลหญิงชิงแชมป์เอเชียนคัพ 2008
 "มือเซตยอดเยี่ยม" มอนเทร็กซ์วอลเลย์มาสเตอร์ 2010
 "มือเซตยอดเยี่ยม" วอลเลย์บอลหญิงชิงแชมป์โลก 2010
 "เสิร์ฟยอดเยี่ยม" วอลเลย์บอลหญิงชิงแชมป์เอเชีย 2011
# ดิสนีย์จูเนียร์เอเชีย
ดิสนีย์จูเนียร์เอเชีย  เป็นช่องสถานีโทรทัศน์ ที่ออกฉายในเอเชีย และเป็นช่องสถานีโทรทัศน์ดาวเทียมที่ออกอากาศในเอเชียตะวันออกเฉียงใต้ โดยมีต้นแบบมาจากช่องดิสนีย์จูเนียร์ ของสหรัฐอเมริกา

ในประเทศไทย ช่องดิสนีย์จูเนียร์เอเชีย ออกฉายทางทรูวิชั่นส์ ช่อง 448 เฉพาะสมาชิกตั้งแต่ สมาร์ท แฟมิลี่ แพ็กเกจ ขึ้นไป และสมาชิกที่ใช้แพ็กเกจตามสั่ง เอ็นจอย เอ็กซ์ตร้า คิดส์ เอชดี แพ็กเกจ (ปัจจุบันนี้ปิดให้บริการแล้ว มีผลตั้งแต่วันที่ 1 ตุลาคม พ.ศ. 2564 ช่อง 448 ถูกแทนที่ ดรีมเวิกส์)

การจัดการ
 เอเชีย - ออกอากาศในสิงคโปร์ มาเลเซีย ฟิลิปปินส์ อินโดนีเซีย ประเทศไทย บรูไน ปาปัวนิวกินี และเวียดนาม 
 ฮ่องกง - ออกอากาศในฮ่องกงโดยมีตารางเวลาเป็นของตัวเอง ออกอากาศในภาษาจีนกวางตุ้ง และอังกฤษ
 ไต้หวัน - ออกอากาศในไต้หวันโดยมีตารางเวลาเป็นของตัวเอง ออกอากาศในภาษาจีนกลาง

รายการที่ออกอากาศในขณะนี้
 Aladdin
 Beauty and the Beast
 Chuggington
 Daniel Tiger's Neighborhood
 Dibo the Gift Dragon
 Doc McStuffins
 Donald Duck Presents
 Elmo's World
 Handy Manny
 Henry Hugglemonster
 Higglytown Heroes
 Hi-5
 Jake and the Never Land Pirates
 JoJo's Circus
 Jungle Junction
 Lalaloopsy
 Let's Go Pocoyo
 Little Einsteins
 Mickey Mouse Clubhouse
 เดอะ ไลออน การ์ด
 โพโรโระ เพนกวินป่วน ก๊วนขั้วโลก
 Sheriff Callie's Wild West
 Sofia the First
 Special Agent Oso
 The Little Mermaid
 This is Emily Yeung
 Timmy Time
 WordWorld

 รายการคั่น 
 Alphabreaks
 Adventures in Nutrition with Captain Carlos
 Choo Choo Soul
 Chuggington: Badge Quest
 Dance-A-Lot Robot
 The Doc Files
 DJ Melodies
 Dibo Band
 Feeling Good with JoJo
 Handy Manny's School for Tools Happy Monster Band Jake's Buccaneer Blast
 Jake's Never Land Pirates School
 Lou and Lou: Safety Patrol Message from Miles Mickey Mousekersize Mini Adventures of Winnie the Pooh Minnie's Bow-Toons Molang Murray has a Little Lamb A Poem Is... Quiet Is... Sesame Street: The Healthy Monsters Special Agent Oso: Three Healthy Steps Tales of Friendship with Winnie the Pooh Tasty Time with ZeFronk Where Is Warehouse Mouse? ภาพยนตร์ 
 เดอะ ไลออน การ์ด: รีเทิร์น ออฟ เดอะ รอร์

 รายชื่อการ์ตูนแบ่งตามประเทศ 
 การ์ตูนเกาหลี 
 โพโรโระ เพนกวินป่วน ก๊วนขั้วโลก การ์ตูนพัฒนาร่วม 
 PJ Masks'' (พัฒนาร่วม ฝรั่งเศส, สหราชอาณาจักร)

 สถานีพี่น้อง 

ดิสนีย์แชนแนล 

 ดิสนีย์เอ็กซ์ดี
# ซั้ว
ซั้ว เป็นอาหารของชาวผู้ไทชนิดหนึ่ง นิยมใช้เนื้อไก่ รกวัว หรืองูสิง โดยต้มเนื้อสัตว์กับข่า ตะไคร้ ใบมะกรูด ปรุงรสด้วยน้ำปลาร้า พริกป่น ใส่ต้นหอม ผักชีฝรั่ง สะระแหน่ ผักไผ่ เน้นรสชาติเผ็ดเค็ม ไม่เปรี้ยว
 อ้างอิง 
 กานต์ เหมวิหค และ สุปรียา ห้องแซง. อาหารอีสาน.กทม. แสงแดด. 2556
หมวดหมู่:อาหารอีสาน
หมวดหมู่:อาหารต้มแกง
หมวดหมู่:อาหารชาวผู้ไท
# ราชอาณาจักรโรมาเนียเก่า
thumb|300px|แผนที่ราชอาณาจักรเก่าในปีค.ศ. 1901 วาดโดยชาวเยอรมัน
ราชอาณาจักรโรมาเนียเก่า หรือ Romanian Old Kingdom (โรมาเนีย: Vechiul Regat หรือ  just  Regat; เยอรมัน: Regat หรือ Altreich) เป็นคำที่หมายถึงดินแดนที่ครอบครองโดยอธิปไตยของโรมาเนียครั้งแรกในฐานะรัฐชาติ ซึ่งประกอบด้วยกลุ่มราชรัฐดานูบ ได้แก่ วัลลาเซียและมอลเดเวีย การก่อตั้งครั้งนี้ประสบความสำเร็จได้ด้วยการอุปถัมภ์จากสนธิสัญญาปารีส (1856) สภาแอด ฮอค ดีวานส์ของทั้งสองดินแดน ที่ซึ่งอยู่ภายใต้อำนาจของซูเซอร์เรนแห่งจักรวรรดิออตโตมัน ได้เลือกให้อเล็กซานดรู เอียน คูซาขึ้นเป็นองค์อธิปัตย์ ถือเป็นการรวมประเทศโดยพฤตินัยในนามว่าสหราชรัฐแห่งมอลเดเวียและวัลลาเซีย ดินแดนได้ถูกกำหนดตัวเองโดยผลจากการกระทำทางการเมือง ตามมาด้วยการรวมเอาโดบรูจาเหนือและถ่ายโอนทางตอนใต้ของเบสซาราเบียให้แก่รัสเซียในปีค.ศ. 1878 การประกาศสถาปนาราชอาณาจักรโรมาเนียในปีค.ศ. 1881 และการผนวกโดบรูจาใต้ในปีค.ศ. 1913

ในช่วงสงครามโลกครั้งที่หนึ่ง เมื่อราชอาณาจักรโรมาเนียเก่าได้กลายเป็นโรมาเนียอันยิ่งใหญ่ หลังจากรวมทรานซิลเวเนีย, บานัต, เบสซาราเบียและบูโกวินาเข้าด้วยกัน ในปัจจุบันคำเหล่านี้มีส่วนเกี่ยวข้องทางประวัติศาสตร์และมีการใช้การอย่างสามัญในทั่วทุกภูมิภาคของโรมาเนียทั้งในราชอาณาจักรเก่าและบริเวณชายแดนในปัจจุบัน

ดูเพิ่ม
 ราชอาณาจักรโรมาเนีย
 เรกัต เยอรมัน
อ้างอิง
 Lampe, John R. Balkan Economic History, 1550-1950: From Imperial Borderlands to Developing Nations, 1982, ISBN 0-253-30368-0.
# เนื้อหมา
เนื้อหมา หมายถึง เนื้อและส่วนอื่นที่กินได้ที่มาจากหมา การบริโภคเนื้อหมาของมนุษย์มีบันทึกในหลายส่วนของโลก รวมทั้งเอเชียตะวันออกและเอเชียตะวันออกเฉียงใต้ แอฟริกาตะวันตก ทวีปยุโรปและทวีปอเมริกาก่อนโคลัมบัส ปัจจุบัน มีบริโภคเนื้อหมาในหลายส่วนของประเทศจีน เกาหลี เวียดนาม และบางพื้นที่ของประเทศไทย เนื้อหมายังใช้เป็นอาหารยังชีพในยามสงครามและ/หรือประสบความยากลำบากอื่น ๆ

ในปัจจุบัน บางวัฒนธรรมมองว่าการบริโภคเนื้อหมาเป็นส่วนหนึ่งของอาหารของตน ขณะที่บางวัฒนธรรมถือว่าการบริโภคเนื้อหมาไม่เหมาะสมและน่ารังเกียจด้วยเหตุผลทางสังคมและศาสนา โดยเฉพาะอย่างยิ่งด้วยโลกาภิวัฒน์ทางวัฒธรรม มีการวิจารณ์ระหว่างประเทศมากขึ้น (โดยเฉพาะอย่างยิ่งจากประเทศตะวันตก ตลอดจนองค์การอย่างการคุ้มครองสัตว์โลก) ต่อการบริโภคเนื้อหมาและการทรมานหมาที่ถูกขังในกรงและเลี้ยงเอาเนื้อ ผู้สนับสนุนเนื้อหมาตอบโต้การวิจารณ์โดยแย้งว่า ข้อแตกต่างระหว่างปศุสัตว์และสัตว์เลี้ยงเป็นอัตวิสัย และไม่มีข้อแตกต่างระหว่างการกินเนื้อของสัตว์อื่น ทว่า บันทึกวัฒนธรรมทางประวัตศาสตร์ในประเทศจีนบันทึกว่า ศาสนาพุทธแบบจีนห้ามบริโภคเนื้อหมา ซึ่งถือเป็นหนึ่งในห้า "เนื้อต้องห้าม" นอกจากนี้ การกินหมายังถูกห้ามทั้งในกฎหมายอาหารยิวDogs are quadrupeds with paws and so are not kosher. Leviticus 11:27; Nicholas Robert Michael De Lange, An Introduction to Judaism (2000). Oxford Univ. Press: p. 90.และอิสลามCarnivorous animals with fangs, including lions, tigers, and wolves as well as dogs, are not Halal. Amy Christine Brown, Understanding Food: Principles and Preparation, 4th ed. (2010). Cengage: p. 4.For instance, see Wu Cheng'en, "Journey to the West" (Xi You Ji), Renmin Wenxue Chubanshe (2002).
# โรมาเนียใหญ่
โรมาเนียใหญ่ หรือ โรมาเนียมาเร  มักใช้หมายถึง เขตแดนของราชอาณาจักรโรมาเนียในช่วงสมัยระหว่างสงครามCas Mudde. Racist Extremism in Central and Eastern Europe แต่ก็ใช้หมายถึง แนวคิดชาตินิยมแบบรวมชาติ (Pan-nationalism) ด้วยPeter Truscott, Russia First: Breaking with the West, I.B.Tauris, 1997, p. 72

เป้าหมายหลักของแนวคิด คือ การสร้างรัฐชาติซึ่งรวบรวมผู้คนที่พูดภาษาโรมาเนียทั้งหมดIrina Livezeanu, Cultural Politics in Greater Romania: Regionalism, Nation Building & Ethnic Struggle, 1918-1930, Cornell University Press, 2000, p. 4 and p. 302Lavinia Stan,  Lucian Turcescu, Religion and Politics in Post-Communist Romania, Oxford University Press, 2007 p. 53 คำนี้มีความเกี่ยวข้องกับราชอาณาจักรโรมาเนียอย่างมากในช่วงระหว่างปี ค.ศ. 1918 ถึง ค.ศ. 1940 มักถือว่า เป็นเป้าหมายของแนวคิดรวมชาติโรมาเนีย ในปี ค.ศ. 1918 หลังจากทรานซิลเวเนีย เบสซาราเบีย และบูโกวินา รวมตัวกันแล้ว รัฐโรมาเนียได้มีขอบเขตทางภูมิศาสตร์ที่ใหญ่ที่สุดเท่าที่เคยมีมา (295,049 ตารางกิโลเมตร) ปัจจุบัน แนวคิดนี้เป็นหลักการซึ่งเป็นแนวทางในการผนวกโรมาเนียและมอลโดวา

แนวคิดนี้อาจเทียบได้กับแนวคิดอื่นทำนองเดียวกัน คือ แนวคิดกรีกเมกาลี แนวคิดรวมชาติเยอรมัน เกรตเทอร์ฮังการี เกรตเทอร์บัลแกเรีย เกรตเทอร์เซอร์เบีย เกรตเทอร์แอลแบเนีย และเกรตเทอร์กาตาโลเนียGiuseppe Motta, Less than Nations:  Central-Eastern European Minorities after WWI,  Volume 1  , Cambridge Scholars Publishing, 2013, p. 11Klaus Roth, Ulf Brunnbauer, Region, Regional Identity and Regionalism in Southeastern Europe, Part 1, LIT Verlag Münster, 2008, p. 52
# ไชนาแอร์ไลน์ เที่ยวบินที่ 611
ไชนาแอร์ไลน์ เที่ยวบินที่ 611 (CI611) เป็นเที่ยวบินระหว่างประเทศในเส้นทางกรุงไทเป ประเทศไต้หวันสู่เขตการปกครองพิเศษฮ่องกง เมื่อวันที่ 25 พฤษภาคม พ.ศ. 2545 แต่หลังจากขึ้นบินได้เพียง 20 นาที เครื่องบินเกิดแตกเป็นเสี่ยง ๆ ก่อนตกลงสู่ทะเล ทำให้ผู้โดยสารและลูกเรือ 225 คนเสียชีวิตยกลำ

บ่ายวันที่ 25 พฤษภาคม เวลา 15.16 น. ตามเวลาท้องถิ่นของไต้หวัน เครื่องบิน  โบอิง 747-200B เที่ยวบินที่ 611 สายการบินไชนาแอร์ไลน์ ออกเดินทางจากท่าอากาศยานเจียงไคเช็ก (ปัจจุบันคือท่าอากาศยานนานาชาติไต้หวันเถาหยวน) ประเทศไต้หวัน มุ่งไปยังท่าอากาศยานนานาชาติฮ่องกง หลังขึ้นบินได้เพียง 20 นาที เครื่องบินก็เกิดแตกเป็นเสี่ยง ๆ ก่อนชิ้นส่วนหลักจะตกลงบริเวณช่องแคบไต้หวันเมื่อเวลา 15.28 น. ตามเวลาท้องถิ่นของไต้หวัน ทั้ง 225 คนบนเครื่องเสียชีวิต เหตุการณ์นี้ถือเป็นอุบัติเหตุรุนแรงที่สุดของเครื่องในตระกูลรุ่น โบอิง 747 ในยุคปัจจุบัน

สาเหตุที่ตัวถังเครื่องกระจายตัวกลางอากาศนั้น มาจากการซ่อมบำรุงเมื่อ 22 ปีก่อน ตัวถังช่วงหางเครื่องด้านล่างมีรอยขูดขีดมากมาย อันเป็นผลจากการกระแทกขณะลงจอดที่ท่าอากาศยานนานาชาติไคตั๊ก เมื่อวันที่ 7 กุมภาพันธ์ พ.ศ. 2523 เมื่อมีรอยมากขนาดนั้น แทนที่ช่างซ่อมบำรุงจะเปลี่ยนตัวถังบริเวณนั้นทั้งหมดตามที่คู่มือการซ่อมแนะนำ แต่กลับเจียรรอยขูดให้จางลงด้วยเครื่องขัด ก่อนที่จะนำแผ่นโลหะมาปะทับตัวถังส่วนนั้นไว้ โดยแผ่นที่แปะยังเล็กกว่าส่วนที่เสียหายอีกด้วย เมื่อเวลาผ่านไป ตัวเครื่องผ่านการปรับความดันซ้ำแล้วซ้ำเล่า ก็ได้ค่อย ๆ สร้างแรงกดให้กับตัวถังส่วนนั้นจนรับไม่ไหว จึงเกิดรอยร้าวขึ้น และเมื่อรอยขยายเป็นวงกว้าง สุดท้ายจึงแตกกลางอากาศในที่สุด

นอกจากนั้นทางคณะสืบสวนยังพบด้วยว่า รอบ ๆ ตัวถังบริเวณนั้นมีคราบนิโคตินอยู่มากมาย เป็นสัญญาณว่าตัวถังส่วนนั้นมีรอยร้าว ซึ่งคราบนิโคตินเหล่านี้สะสมมาจากบุหรี่ที่ผู้โดยสารสูบบนเครื่องแล้วไหลย้อยออกมาตามรอยเมื่อความกดอากาศในเครื่องเปลี่ยน ก่อนเกิดอุบัติเหตุ สายการบินได้ออกกฎห้ามสูบบุหรี่ในเครื่องมาแล้วถึง 7 ปี จึงเป็นเรื่องน่าเศร้าที่ว่า ในตลอดระยะเวลาหลายปีที่ผ่านมา ไม่มีใครสังเกตเห็นรอยร้าวที่ชัดเจนขนาดนั้นมาก่อน เพราะถ้าเห็นคราบนิโคตินก็จะรู้ได้ทันทีว่า มีรอยร้าวเกิดขึ้น และคงไม่เหตุการณ์น่าเศร้าเช่นนี้
ความจริงแล้ว เครื่องบินลำดังกล่าวมีกำหนดจะถูกขายต่อให้กับสายการบินโอเรียนท์ ไทย แอร์ไลน์ของไทย แต่ก็มาเกิดอุบัติเหตุขึ้นเสียก่อน
# การปฏิวัติโรมาเนีย
การปฏิวัติโรมาเนีย  เป็นเหตุการณ์การก่อจลาจลและการประท้วงในโรมาเนีย เดือนธันวาคม ค.ศ. 1989 นี่เป็นเหตุการณ์หนึ่งในการปฏิวัติ ค.ศ. 1989 ที่เกิดขึ้นในประเทศต่าง ๆ ของสนธิสัญญาวอร์ซอ การปฏิวัติโรมาเนียเริ่มต้นที่เมืองตีมีชออาราและหลังจากนั้นได้ขยายวงกว้างไปทั่วประเทศ ในท้ายที่สุดได้ส่งผลให้เกิดการโค่นล้มอำนาจที่รุนแรงและการประหารชีวิตประธานาธิบดีโรมาเนีย นีกอลาเอ ชาวูเชสกู ที่ดำรงตำแหน่งมาเป็นระยะเวลานาน และนำไปสู่จุดสิ้นสุดของสาธารณรัฐสังคมนิยมโรมาเนีย เป็นการขับไล่ระบอบคอมมิวนิสต์ครั้งสุดท้ายในกลุ่มประเทศสนธิสัญญาวอร์ซอในระหว่างเหตุการณ์ปี ค.ศ. 1989 และเป็นที่เดียวที่ทำการล้มล้างรัฐบาลของประเทศและส่งผลให้เกิดการสูญเสียชีวิตทั้งผู้นำและผู้ชุมนุมประท้วงจำนวนมาก

การจลาจลและการก่อความรุนแรงตามท้องถนนและการฆาตกรรมในหลายเมืองของโรมาเนียเป็นช่วงเวลาประมาณหนึ่งสัปดาห์ ได้ทำให้ผู้นำเผด็จการคอมมิวนิสต์โรมาเนียละทิ้งอำนาจและหลบหนีออกจากกรุงบูคาเรสต์พร้อมภริยาของเขา รองประธานาธิบดี เอเลนา ชาวูเชสกู แต่ได้ถูกจับกุมที่เมืองตือร์กอวิชเต ทั้งสองพยายามที่จะต่อสู้คดีในการพิจารณาคดีที่นำโดยศาลทหารในข้อหาการฆ่าล้างเผ่าพันธุ์, การทำลายเศรษฐกิจของชาติและการใช้อำนาจทางการทหารต่อชาวโรมาเนียโดยมิชอบ ทั้งสองได้ถูกตัดสินว่ามีความผิดจริงในทุกข้อกล่าวหา และถูกตัดสินประหารชีวิตในทันทีในวันคริสต์มาส ค.ศ. 1989 ทำให้ทั้งสองกลายเป็นบุคคลสุดท้ายที่ถูกตัดสินประหารชีวิตในโรมาเนีย

ในการปฏิวัติ ประชาชน 1,104  คน เสียชีวิต โดยประกอบด้วย 162 คน ที่ออกมาประท้วงในช่วงวันที่ 16 ถึง 22 ธันวาคม และนำไปสู่การสิ้นสุดของระบอบชาวูเชสกู และอีก 942 คน เสียชีวิตในการจลาจลก่อนที่จะเกิดการยึดอำนาจโดยกลุ่มโครงสร้างทางการเมืองใหม่ คือ แนวร่วมไถ่ชาติ (National Salvation Front) การเสียชีวิตส่วนมากมักเกิดขึ้นที่ตีมีชออารา, บูคาเรสต์, ซีบิว และอารัด จำนวนผู้บาดเจ็บมีถึง 3,352 คน โดย 1,107 คน เกิดขึ้นในช่วงที่ชาวูเชสกูยังคงอยู่ในอำนาจ และอีก 2,245 คน เกิดขึ้นหลังจากกลุ่มแนวปลดเปลื้องแห่งชาติเข้ายึดอำนาจแล้ว
# แตกต่างเหมือนกัน
"แตกต่างเหมือนกัน" เป็นซิงเกิลของวงเก็ทสึโนวา และเพลงประกอบซีรีส์เรื่อง ฮอร์โมนส์ วัยว้าวุ่น ออกจำหน่ายในวันที่ 23 พฤษภาคม พ.ศ. 2556

ในปี พ.ศ. 2559 เพลง "แตกต่างเหมือนกัน" ได้ถูกรวมอยู่ในอัลบั้มของ GETSUNOVA - THE FIRST ALBUM

มิวสิควิดีโอ
มิวสิควิดีโอเพลง "แตกต่างเหมือนกัน" มีนักแสดงจาก ฮอร์โมนส์ วัยว้าวุ่น มาร่วมแสดงด้วย เช่น อังศุมาลิน สิรภัทรศักดิ์เมธา, พชร จิราธิวัฒน์, สุภัสสรา ธนชาติ, ธนภพ ลีรัตนขจร, ศนันธฉัตร ธนพัฒน์พิศาล, ศิรชัช เจียรถาวร, สุทัตตา อุดมศิลป์, กันต์ ชุณหวัตร มีเนื้อหาเกี่ยวกับเรื่องราวที่วัยรุ่นทุก ๆ คนเคยผ่านในจุด ๆ นั้น เช่น คนที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึก ๆ แล้ว ในความแตกต่างที่เราต้องการนั้น จริง ๆ เราเพียงต้องการใครสักคนที่เหมือนกันเพลงมีชีวิตที่นิยม ฉีกแนวเช่นกัน Getsunova ส่งเสริมต่อมฮอร์โมนให้กระโจนพล่าน!!

การตอบรับ
เพลง "แตกต่างเหมือนกัน" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ วันอาทิตย์ที่ 4 สิงหาคม พ.ศ. 2556, อันดับที่ 32 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 29 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
ชาร์ต
ชาร์ต (พ.ศ. 2556)อันดับสูงสุด จีเอ็มเอ็ม มิวสิค ฮิต ชาร์ตท็อป 10รายงานอันดับเพลง ‪#‎HIT10‬ จากช่อง ‪#‎GMMmusic‬ ประจำวันเสาร์ที่ 14 ก.ย.56  4 จีเอ็มเอ็ม แกรมมี่ จีเมมเบอร์ ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy สัปดาห์ล่าสุด Hot New Official Charts Gmember Chart Top 100 ประจำวันที่ 07 - 13 กรกฎาคม 2013 38 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5 4 ยู2เพลย์ ท็อป 10 ชาร์ต 8 ซี้ดเอฟเอ็ม ชาร์ตท็อป 20 3 95.5 เอฟเอ็ม เวอร์จิ้นฮิตซ์ ชาร์ตท็อป 40Virgin HitZ 40 Bangkok อันดับเพลงฮิต ณ วันอาทิตย์ที่ 29 กันยายน 2556 จากคลื่นวิทยุ 95.5 Virgin HitZ 9 95.5 เอฟเอ็ม เวอร์จิ้นฮิตซ์ เดอะฮิตซ์ 100 เคาน์ดาวน์  32 ท็อปเท็นไทยแลนด์ ชาร์ตท็อป 10 3 อีเอฟเอ็ม ชาร์ต 94 ท็อป แอรเพลย์EFM 94 อีเอฟเอ็ม Top 94 ประจำวันที่ 24 สิงหาคม 2556 5
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100 85 อีเอฟเอ็ม ชาร์ต 94 ท็อป แอรเพลย์ใหม่เพลงที่เพราะและฮิตที่สุดจากคลื่นแรงโดนใจวัยรุ่น อีเอฟเอ็ม เพลงฮิต 94 เพลง ประจำวันที่ 29 มีนาคม 2557 89
# สโมสรวอลเลย์บอลหญิงดีนาโมคาซัน
สโมสรวอลเลย์บอลหญิงดีนาโมคาซัน  เป็นสโมสรวอลเลย์บอลหญิงในประเทศรัสเซียซึ่งตั้งอยู่ ณ คาซัน โดยได้รับการก่อตั้งขึ้นในปี ค.ศ. 2002 และเข้าแข่งขันในรายการซูเปอร์ลีก ซึ่งเป็นลีกระดับสูงสุดของประเทศรัสเซีย

ทั้งนี้ อรอุมา สิทธิรักษ์ ซึ่งเป็นนักกีฬาวอลเลย์บอลหญิงทีมชาติไทย รวมถึงเมะงุมิ คุริฮะระ ซึ่งเป็นนักกีฬาวอลเลย์บอลหญิงทีมชาติญี่ปุ่น ได้เคยทำหน้าที่ร่วมกับสังกัดสโมสรแห่งนี้อรอุมา-วิลาวัณย์ เผด็จศึกด้วยบอลหัวเสา

 ประวัติ 
ใน ค.ศ. 2011 สโมสรชนะการแข่งขันซูเปอร์ลีกได้เป็นสมัยแรก ที่ศูนย์กีฬาวอลเลย์บอลคาซัน ซึ่งเป็นสนามเหย้า

ทีมดีนาโมคาซันชนะการแข่งขันซีอีวีวีเมนส์แชมเปียนส์ลีก ฤดูกาล 2013–14 ที่จัดขึ้น ณ บากู ประเทศอาเซอร์ไบจาน โดยเป็นฝ่ายเอาชนะทีมเจ้าบ้านอย่างราบิตา บากู ได้ถึง 3-0 เซต ในรอบรองชนะเลิศ และชนะทีมวาคีฟบังค์สปอร์กูลือบือ ได้ถึง 3-0 เซต ในรอบชิงชนะเลิศ ส่งผลให้ทีมได้รับสิทธิเข้าร่วมแข่งขันรายการวอลเลย์บอลหญิงชิงแชมป์สโมสรโลก 2014 ในเวลาต่อมา

 เกียรติประวัติ 
 ซีอีวีแชมเปียนส์ลีก
 16px แชมป์ (1 สมัย): ฤดูกาล 2013–14
รัสเซียนซูเปอร์ลีก
 16px แชมป์ (3 สมัย): ฤดูกาล 2010–2011, 2011–12, 2012–13
รัสเซียนคัพ
 16px แชมป์ (2 สมัย): ค.ศ. 2010, 2012
วอลเลย์บอลชิงแชมป์สโมสรโลก
 16px แชมป์ (1 สมัย): ค.ศ. 2014 

 สมาชิกทีมปัจจุบัน 
ข้อมูล ณ เดือนมีนาคม ค.ศ. 2014 
หมายเลขผู้เล่นตำแหน่งส่วนสูง (ม.)วันเดอนปีเกิด1 มาเรีย โบโรดาโควาตัวบล็อกกลาง1.9008/03/19863 โอลกา เบอร์ยูโกวาตัวบุกแดนหลัง1.9419/09/19944 ดาเรีย มารีกีนาตัวบุกแดนหลัง2.0004/04/19945 ไอรีนา มัลโกวาตัวบล็อกกลาง1.9205/01/19898 ดาเรีย รอสซามากีนามือเซ็ต1.8027/01/19879 มาเรีย โพโพวาตัวตีด้านนอก1.8001/11/198610 จอร์แดน ลาร์สันตัวตีด้านนอก1.8816/10/198611 เอคาเตรีนา กาโมวาตัวบุกแดนหลัง2.0217/10/198013 เยฟเกนียา สตาร์ตเซวามือเซ็ต1.8512/02/198914 เอคาเตรีนา ยูลาโนวาตัวรับอิสระ1.7605/08/198615 อันโตเนลลา เดล โกเรตัวตีด้านนอก1.8205/11/198016 แอนนา เมลนีโควาตัวบล็อกกลาง1.9213/10/199517 รีไจนา โมรอสตัวบล็อกกลาง1.8814/01/198718 ไอรีนา โวรอนโกวาตัวตีด้านนอก1.9020/10/1995

 นักวอลเลย์บอลที่มีผลงานโดดเด่น 
  เลสยา เยฟโดคีโมวา
  โอลกา คาร์ซานอฟสกายา
  เอเลนา โพโนมาเรวา
  ไอรีนา กุสเนตโซวา
  ตาเตียนา โคเชเลวา
  มาเรีย เบโลโบโรโดวา  มารีนา บาเบชีนา
  เมะงุมิ คุริฮะระ
  เวรา อัลยากีนา
  อรอุมา สิทธิรักษ์
  เฮทเธอร์ โบว์น
# แก้งขี้พระร่วง
แก้งขี้พระร่วง  (ตั้งชื่อตามสถานที่ค้นพบที่แรก คือ ติมอร์Flora of Australia Online.) เป็นพืชในวงศ์ Cannabaceae หรือวงศ์กัญชา เป็นไม้ยืนต้นที่เนื้อไม้มีกลิ่นเหม็นคล้ายกลิ่นอุจจาระ มีตำนานเล่าไว้ว่าเมื่อพระร่วงหนีขอมจากละโว้ไปสุโขทัยนั้น เมื่อลงพระบังคนหนักแล้วหักกิ่งไม้มาชำระ เสร็จแล้วได้สั่งให้ไม้เป็นขึ้น ไม้นั้นได้แตกกิ่งใบกลายเป็นต้นแก้งขี้พระร่วงนี้

มีชื่อเรียกอื่น ๆ ตามถิ่นว่า ตะคาย, มะหาดน้ำ, เยื้อง, หมอนดง ในภาคกลาง ภาคใต้เรียกว่า ตายไม่ทันเฒ่า จังหวัดนครราชสีมาเรียก ขี้พระร่วง, มันปลาไหล จังหวัดน่านเรียก เช็ดก้นพระเจ้า จังหวัดเชียงใหม่เรียก เช็ดขี้พระเจ้า จังหวัดลำปางเรียก แก้งขี้พระร่วง ที่จังหวัดสุโขทัยเรียก ไม้เช็ดตูดพระร่วง ทั้งนี้เนื่องจากมีกลิ่นเหม็นคล้ายอุจจาระ
thumb|left|ต้นแก้งขี้พระร่วงที่เวียดนาม
แก้งขี้พระร่วง พบในป่าเบญจพรรณ ป่าดิบทางภาคเหนือ ภาคตะวันออก ภาคตะวันออกเฉียงเหนือ และภาคใต้ ของไทย ที่ความสูงจากระดับทะเลปานกลาง 150–600 เมตร ในต่างประเทศพบได้ที่อินเดีย, ศรีลังกา, เอเชียตะวันออกเฉียงใต้, ฟิลิปปินส์ จนถึงเกาะคริสต์มาส และออสเตรเลียทางตอนเหนือ  ปัจจุบันเป็นไม้หายาก พบได้ในป่าดิบแล้งใกล้ลำธาร ในอุทยานแห่งชาติรามคำแหง ในกลางปี พ.ศ. 2559 สำรวจพบเพียงต้นเดียว  จัดเป็นไม้มีเปลือกบาง รากแข็ง ดูแลยาก หากนำไปปลูกมักไม่ค่อยรอด  เนื้อไม้แก้งขี้พระร่วงไม่ได้นำมาใช้ประโยชน์ในการก่อสร้าง แต่มักนำมาปรุงเป็นยาขับพยาธิไส้เดือนในเด็ก ใบฝนคั้นน้ำเป็นยาแก้โรคอหิวา รวมถึงใช้ขับพยาธิในไก่ชน และยังมีความเชื่อแต่โบราณว่า มีความศักดิ์สิทธิ์หากพกติดตัวจะสามารถขับไล่ภูติผีปีศาจได้
# ทีเอฟบอยส์
ทีเอฟบอยส์  ย่อจาก เดอะไฟติงบอยส์ (The Fighting Boys) เป็นวงดนตรีจีนซึ่งบริษัททีเอฟเอนเตอร์เทนเมนต์ (TF Entertainment) จัดตั้งขึ้น และเปิดตัวเมื่อวันที่ 6 สิงหาคม 2013 ครบรอบ 10 ปี วันที่ 6 สิงหาคม 2023

สมาชิก

ทีเอฟบอยส์มีสมาชิกสามคน คือ
 หวัง จวิ้นข่าย (王俊凯, Karry Wang) เกิด  เป็นหัวหน้า ร้องเสียงหลัก
 หวัง หยวน (王源, Roy Wang) เกิด  ร้องนำ
 อี้หยาง เชียนซี (易烊千玺, Jackson Yi) เกิด  เต้นนำ

 ผลงาน 

 ซิงเกิล 
 "หมัวฝ่าเฉิงเป่า" (魔法城堡) ออกเมื่อเดือนมิถุนายน 2014
"เว่ย์เมิ่งเสี่ยง, ฉือเค่อจุ่นเป้ย์เจอะ" (為夢想，時刻準備著) ออกเมื่อวันที่ 6 สิงหาคม 2014
 มินิอัลบั้ม 
 ฮาร์ตเมิ่งชูฟา (Heart 夢·出發) ออกเมื่อวันที่ 18 ตุลาคม 2013
 ชิงชุนซิวเลี่ยนโฉ่วเช่อ (青春修煉手冊) ออกเมื่อวันที่ 17 ตุลาคม 2014
 เว่ย์กงปู้ (未公佈) ออกเมื่อปี 2015

 วีดิทัศน์ 
 ฮาร์ตเมิ่งชูฟา (Heart 夢·出發) ออกเมื่อเดือนมกราคม 2014
 ชิงชุนซิวเลี่ยนโฉ่วเช่อ (青春修煉手冊) ออกเมื่อเดือนมีนาคม 2015

 เพลงอื่น ๆ 
 "เสี่ยงช่างจิ้วช่าง" (想唱就唱) ออกเมื่อปี 2014 ประกอบภาพยนตร์ หวัวจิ้วชื่อหวัว (我就是我)
 "ตี้อีเค่อ" (第一课) ออกเมื่อปี 2014 ประกอบรายการ ไค-สฺเวตี้อีเค่อ (开学第一课) ของซีซีทีวี 1
 "เลี่ยนซีโหยว" (恋西游) ออกเมื่อปี 2015 ประกอบภาพยนตร์ เมิ่งฮฺวั่นซีโหยว 2 (梦幻西游2)
"หว่อเมินชื่อก้งซ่านจู่อี้เจียปาน" (我们是共产主义接班人) ออกเมื่อปี 2015
"เมิ่งเสี่ยงเทียนเติง" (梦想天灯) ออกเมื่อปี 2015 ร่วมร้องกับ与羽

 ผลงานละคร / การแสดง / ภาพยนตร์ 
 The Great Wall (เดอะ เกรท วอล) : หวัง จวิ้นข่าย ร่วมแสดง
 L.O.R.D (สงคราม 7 จอมเวทย์) : หวัง หยวน ร่วมแสดง
 กระบี่เทพสังหาร 青云志 : TFBOYS ร่วมแสดง
 Findiang soul 超少年密碼 : TFBOYS นำแสดง
 我们的少年时代 BoyHood : TFBOYS นำแสดง
 思美人Song of Phoenix : อี้ หยางเชียนซี ร่วมแสดง
少年的你 Better Days : อี้หยางเซียนซี นักแสดงนำ
小别离 : TFBOYS ร่วมแสดง
ฉางอันสิบสองชั่วยาม/The Longest Day in Chang'an : อี้หยางเชียนซี นักแสดงนำ
Miracles of the Namiya General Store : หวัง จวิ้นข่าย นักแสดงนำ
Guardians of the Ancient Oath 上古密约 ผู้พิทักษ์คำสาบาน  : หวัง จวิ้นข่าย ร่วมแสดง
Eagles and Youngster (ไขปริศนาล่าขุมทรัพย์ภูเขาหิมะ) : หวัง จวิ้นข่าย นักแสดงนำ
The Great Ruler (ศึกปรมาจารย์สะท้านฟ้า) : หวังหยวน นักแสดงนำ

 รายการวาไรตี้ 

 Let Go of My Baby season 2 : อี้หยางเชียนซี
 Happy camp : TFBOYS
Street Dance of China :  อี้หยางเชียนซี (season 1,2)

 รางวัล 

 v chart awards 

 2014-04-15 นักร้องยอดนิยมอันดับ 2 ในแผ่นดินใหญ่
 2014-04-15 นักร้องยอดนิยม Yinyue อันดับ 2 
 2015-04-11 นักร้องยอดนิยม Yinyue อันดับ 3 
 2015-04-11 ศิลปินเทรนด์ประจำปีครั้งที่ 3 ของแผ่นดินใหญ่ 
 2015-04-11 ศิลปินยอดนิยมอันดับสามในแผ่นดินใหญ่ 
 2016-04-10 ผลงานยอดเยี่ยมแผ่นดินใหญ่อันดับ 4 
 2017-04-08 ผลงานแผ่นดินใหญ่อันดับที่ 5

 iqiyi night 

 2014-12-06 Golden Melody คู่มือการฝึกอบรมเยาวชน
 2014-12-06 ความนิยมมากที่สุด 
 2017-12-02 ผลงานประจำปี

 Weibo Night 

 2015-01-15 รางวัลการสนับสนุนสวัสดิการสาธารณะประจำปี Weibo ประจำปี 
 2017-01-16 Weibo King 
 2018-01-18 Weibo ไอดอลพลังงานบวกประจำปี

 QQ Music Festival 

 2019-12-08 ได้รับความนิยมสูงสุดของปี
 2019-12-08  ดีที่สุดแห่งปี
 2016-03-23 กลุ่มชาวจีนที่เป็นที่นิยมมากที่สุด
 2016-03-23 แชร์รายการเพลง QQ สูงสุด "Pamper"
 2015-03-25 กลุ่มชาวจีนที่เป็นที่นิยมมากที่สุด
 2018-03-26 เพลงทองคำอันดับหนึ่ง 25 อันดับ "Firefly"
 2015-03-30 เพลงทองคำประจำปีท็อปเท็นที่ 22 คู่มือฝึกฝนวัยรุ่น
# โพแทสเซียมคาร์บอเนต
โพแทสเซียมคาร์บอเนต (Potassium carbonate;K2CO3) เป็นเกลือสีขาวละลายในน้ำได้แต่ไม่ละลายในเอทานอลhttp://www.researchgate.net/publication/231535294_Solubility_of_Potassium_Carbonate_and_Potassium_Hydrocarbonate_in_Methanol ละลายในน้ำได้สารละลายเป็นเบสแก่ สารนี้เป็นผลิตภัณฑ์ของ โพแทสเซียมไฮดรอกไซด์ ที่ทำปฏิกิริยากับ คาร์บอนไดออกไซด์ สารนี้ใช้ในการผลิตสบู่และแก้ว 

ในตำรายาเรียกเกลือเยาวกะษา หรือยาวักกะสาน ซึ่งยืมคำมาจากภาษาสันสกฤต ในสมัยก่อนจะได้จากการเผาพืชให้เป็นเถ้า นำไปละลายน้ำ แล้วระเหยให้น้ำแห้ง ตำราอายุรเวทของอินเดียใช้ขับปัสสาวะและลดกรดในกระเพาะอาหารชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 4 เครื่องยาธาตุวัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556. หน้า 22